cyanic-selkie/wikianc huggingface dataset:
Giovanni Francesco Albani (1720–1803)
Kardinal
Han innkalte til og deltok på konklavet i 1799–1800 som valgte pave Pius VII. Etter at Pius VI døde den 29. august 1799 var det kardinal Albani, i egenskap av kardinaldekan, som bestemte hvor pavevalget skulle foretas. Pius VI hadde i en bulle av 13. november 1798 forutsett at hans død kunne innfinne seg mens omstendighetene for Kirken fortsatt var meget vanskelige (han satt selv i fangenskap i Frankrike), og han hadde gitt kardinalskollegiet i oppdrag å velge et møtested i et område regjert av en katolsk fyrste. Selv om napolitanske og østerrikske styrker gjenerobret Roma fra franskmennene kort etter pavens død, bestemte kardinal Albani at det likevel var for usikkert å satse på Roma, og bestemte at det skulle vinne sted i Venezia. Som kardinaldekan ledet han konklavet, som endte med valget av kardinal Barnaba Chiaramonti til pave Pius VII.
Den nyvalgte pave utnevnte ham, sammen med kardinalene Aurelio Roverella og Giulio della Somaglia, til sine legater a latere, som dro forut for ham selv til Roma og fikk tilbake herredømmet over Kirkestaten fra kong Ferdinand IV av Napoli.
Trass i sin høye alder tok kardinal Albani del i forhandlingene om konkordatet av 1801 med Frankriket og senere om det med den italienske republikk i 1802.
Kardinal Giovanni Francesco Albani døde den 15. september 1803 i Roma og ble begravet i domherrekrypten i Santa Maria Maggiore.
Episkopalgenealogi
Hans episkopalgenealogi er:
Mikhalis Dorizas
Mikhalis Dorizas (gresk: Μιχάλης Δώριζας; født 16. april 1890 i Istanbul, død 21. oktober 1957 i Philadelphia) var en gresk sportsutøver som deltok i flere olympiske leker; 1908 i London, 1912 i Stockholm og Ekstralekene 1906 i Aten.
Dorizas vant en olympisk sølvmedalje i friidrett under Sommer-OL 1908 i London. Han kom på andreplass i spydkast fristil med resultatet 51,36 meter, vant gjorde Eric Lemming fra Sverige med et kast på 54,44 meter. Han deltok også i kulestøt og diskos, i diskos gresk stil ble han nummer fem.
Høltjern (Aurskog-Høland, Setskog)
Søndre Høltjern ligger like ved Fv 170.
Ortigueira
Ortigueira er en kommune i delstaten Paraná i sørregionen av Brasil.
Tromsø Boligbyggelag
Tromsø Boligbyggelag (TBBL) ble startet 2. mai 1966 og opererer i Tromsø i Troms og i nabokommunene.
Boligbyggelaget har ca. 12 800 medlemmer og forvalter 8 000 boliger i 192 borettslag, sameier og andre selskap.
Tromsø Boligbyggelag er en del av Norske Boligbyggelags Landsforbund (NBBL).
Wu-Tang Clan
Wu-Tang Clan er en rapgruppe som opprinnelig besto av ni MC-er fra New York City. Fire av dem kommer fra Staten Island (omtalt som Shaolin av gruppen selv), resten fra Brooklyn. En av de ni, Ol' Dirty Bastard, døde etter et hjerteinfarkt i 2004.
Gruppa hadde som sitt prosjekt å danne et «rap-imperium» ved å delta på så mange andre artisters utgivelser at de ville infiltrere hele bransjen. Etter gruppas debut med plata Enter the Wu-Tang (36 Chambers) i 1993, har da også alle ni medlemmer både sluppet soloalbum og vært involvert i mange andre prosjekter.
Gruppa har en unik stil preget av rufsete samples, Five Percenter-språk (islamsk trosretning også kjent som The Nation of Gods and Earths) og tematikk fra hverdagen i New York inner-city, gangster-, kung fu- og samurai-filmer og videospill. Kung fu-temaet er tydelig allerede i gruppas navn, tatt fra filmer om sverd-kung-fu-retningen fra Wudang (etter hvert kjent fra filmen Snikende tiger, skjult drage).
Kone av huldreætt
Kone av huldreætt er et vandresagn som finnes i Norge og Sverige. I Reidar Th. Christiansens vandresagnkatalog har sagnet nr. ML 50 90.
Sagnet han sees som en parallell til Huldrebryllup, men med omvendte kjønnsroller. I sagnene blir kvinner som innlater seg med huldremenn fortapt som mennesker, mens menn som gifter seg med huldrejenter bringer huldra inn i menneskeverdenen.
Enkelte familier har dette sagnet som mytisk opphavssagn.
Animalia
Animalia kan sikte til:
Getulio Vargas (Uruguay)
Getulio Vargas er en by i Cerro Largo-departementet i det østlige Uruguay.
Befolkning
Getulio Vargas har 28 innbyggere (Beregning 2011)
Kilde:
Samfunnsviterne
Samfunnsviterne er en fagforening som organiserer samfunnsvitere og humanister som enten har en høyere samfunnsvitenskapelig eller humanisisk utdannelse, eller studerer på bachelor eller masternivå i en samfunnsvitenskapelig eller humanistisk disiplin.
Organisasjonen har sin opprinnelse i Statsviternes Yrkesforening (SY) fra midten av 1970-tallet. SY ble medlem av Akademikernes Fellesorganisasjon i 1980. I 1994 endret foreningen seg fra bare å være en organisasjon for statsvitere, samtidig som en tok navnet Samfunnsviternes fagforening. I 1999 meldte organisasjonen overgang til Akademikerne. I 2007 endret foreningen navn fra Samfunnsviternes fagforening til Samfunnsviterne. Foreningen feiret 20 år i 2014.
Samfunnsviternes landsmøte avholdes hvert tredje år og velger medlemmer til hovedstyret. Hovedstyret består av leder, nestleder, seks medlemmer, en studentobservatør (studentleder) og fem varamedlemmer. Styret er øverste myndighet når landsmøtet ikke er samlet.
Samfunnsviterne hadde ved utgangen av 2017 12 712 medlemmer.
Lederen siden 2016 er Merete Nilsson. Hun etterfulgte Knut Aarbakke, som ledet organisasjonen mellom 2008 til 2015. Gunn Elisabeth Myhren er generalsekretær i Samfunnsviterne.
Karen Toller
Karen Toller (født 1662 i Tønsberg, død 13. august 1742 i Christiania) var en norsk skipsreder og godseier, og en av Christianias rikeste kvinner og største eiendomsbesittere tidlig på 1700-tallet. Hun var datterdatter av borgermester Anders Madssøn i Tønsberg og gift med Caspar Herman Hausmann (født 1653, død 1718). Fra sin far, den velstående overhoffrettsassessor Niels Toller, bragte hun med seg Nordre Frogner inn i sitt ekteskap, og hennes datter Karen arvet denne eiendommen etter farens død. Ekteparet hadde flere døtre samt sønnen Frederik Ferdinand Hausmann.
Etter Caspar Herman Hausmanns død i 1718 dro enken Karen Toller til København og krevde sin rett av kongen selv. Hun drev forretningene videre etter sin manns død. De omfattet drift av skip og eiendommer.
Hun var mormors mormor til (Johan Caspar) Herman Wedel-Jarlsberg, som var oppkalt med navnene Caspar Herman etter Karen Tollers ektemann Caspar Herman Hausmann.
ByBo Hammerfest Boligbyggelag
ByBo Hammerfest Boligbyggelag er et boligbyggelag som opererer i Hammerfest i Finnmark og ble etablert 25. juni 1973.
Boligbyggelaget har ca. 1 700 medlemmer og forvalter 1 200 boliger i 55 borettslag, sameier og andre selskap.
ByBo Hammerfest Boligbyggelag er en del av Norske Boligbyggelags Landsforbund (NBBL).
Grunnkretser i Drammen kommune
Grunnkretser i Drammen kommune er delområder og grunnkretser som seksjonerer Drammen kommune, Viken, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Harmon County
Harmon County er et fylke i den amerikanske delstaten Oklahoma. Det ligger sørvest i staten og det grenser mot Beckham County i nord, Greer County i nordøst og mot Jackson County i sørøst. Det har også grense mot delstaten Texas i vest.
Harmon Countys totale areal er 1,395 km² hvorav 2 km² er vann. I 2010 hadde fylket 2,922 innbyggere og administrasjonssenteret ligger i byen Hollis.
Saint-Martin-de-l’Arçon
Saint-Martin-de-l'Arçon er en kommune i departementet Hérault i regionen Occitanie sør i Frankrike.
Befolkningsutvikling
Antall innbyggere i kommunen Saint-Martin-de-l’Arçon
Ourizona
Ourizona er en kommune i delstaten Paraná i sørregionen av Brasil.
Tove Karoline Knutsen
Tove Karoline Knutsen (født 14. januar 1951 i Torsken i Troms) er en norsk kunstner, visesanger og politiker (Ap). Hun var festspilldirektør for Festspillene i Nord-Norge 1997–2001 og ble innvalgt på Stortinget fra Troms i 2005 og gjenvalgt i 2009 og 2013.
Hun er født og oppvokst i fiskeværet Gryllefjord på Yre Senja og tok hovedfag i musikkvitenskap ved Universitetet i Trondheim i 1982. Hun har utmerket seg som musiker og sanger og som direktør for Festspillene i Nord-Norge fra 1997 til 2001. Som artist vant hun Spellemannprisen 1984 i klassen visesang for albumet Veintetid. I 1991 ble hun tildelt Troms fylkeskommunes kulturpris sammen med Steinar Albrigtsen.
Knutsen har blant annet gitt ut albumet Blå kveill, et jazzinspirert visealbum med tekster av den nordnorske poeten Arvid Hanssen. Sammen fikk de to Prøysenprisen i 1982.
Parkeringsbrems
Den mest vanlige parkeringsbremsen er et håndbrekk, en håndbrems, som normalt sitter mellom forsetene i en bil. Noen bilmerker har dog hatt håndbremsen på dørsiden av førersetet. En del amerikanske biler har hatt og i noen grad fortsatt har en pedal som benyttes for å aktivisere parkeringsbremsen. Denne frigjøres ved at man trekker i et håndtak eller at man trykker på nytt på pedalen. En del nyere biler har nå en elektronisk parkeringsbrems som aktiviseres med en trykknapp.
Forholdsregler ved parkering
Som ekstra sikkerhet eller i tilfelle man har slitt parkeringsbrems kan man parkere bilen både i gir og med håndbrekk. På biler med automatgir vil det si håndbrekk og «P-gir», mens på biler med manuelt gir kan man bruke håndbrekk og letteste gir (f.eks. 1. gir eller revers). Det er en fordel å bruke det letteste giret, ettersom det gir mest motstand og «låser» motoren best. Det er ikke skadelig for motoren å sette bilen i gir. Å sette bilen i gir fungerer slik som en ekstra sikring i tillegg til håndbremsen, men dersom bakken er svært bratt kan bilen hoppe ut av gir og likevel trille avgårde. En annen forholdsregel ved parkering i bratt nedoverbakke er å svinge forhjulene slik at bilen ikke triller så langt dersom den mot formodning skulle starte å trille. Hjulklosser er et annet alternativ.
Peter Johansson
Peter Johansson (født 4. juni 1966 i Ängelholm) er svensk trener og tidligere ishockeyspiller. Han var trener for Sparta og Storhamar Dragons i Norge.
Bertil Palmar Johansen
Bertil Palmar Johansen (født 18. februar 1954 i Brattvåg på Sunnmøre) er en norsk komponist og fiolinist.
Peter Johansson
Peter Johansson gikk gradene i Rögle-systemet, fra G14 til A-laget, men har også erfaring fra østerriksk ishockey. Han spilte for Rögle BK og har vært trener i Rögle og Dornbirn i Østerrike. Han hadde ansvaret for hockeygymnaset i Ängelholm fra 2002 til 2007. Han ble i foran 2010-2011-sesongen hovedtrener for Storhamar Dragons. Og i 2011 hovedtrener for Sparta, men den 12.01.2012 fikk han sparken.
Bertil Palmar Johansen
En viktig side ved Bertil Palmar Johansens musikalske utøvelse og tenkemåte må sees på bakgrunn av hans mangeårige arbeid som komposisjonslærer (Trøndelag musikkonservatorium), fiolinpedagog (Trondheim kommunale kulturskole) og som dirigent. Disse stillingene har gitt inspirasjon til en rekke komposisjoner av høy kvalitet for barn og ungdom – fra små solostykker til opera og oratorium.
Palmar Johansen har vært aktiv i organisasjonslivet, og satt i en årrekke i styret for Ny Musikk og Nordlyd – Trondheim Contemporary Music Festival.
Palmar Johansen bor i Trondheim og har hatt et nært samarbeid med Trondheim Symfoniorkester i mange år.
Komposisjoner (Utvalg)
For Trondheim Symfoniorkester komponerte han Tiden Bygger Byen, en ballett i to akter med koreografi av Anne Grete Eriksen og Leif Hernes. Balletten var en bestilling i anledning Trondheims 1000 årsjubileum i 1997 og ble nominert til EDVARD-prisen. Av andre oppdrag komponisten utførte til jubileumsfeiringen kan nevnes oratoriet De varme vinder fremført i Nidarosdomen med orkester, kor og solister bestående av 250 unge musikere. Palmar Johansen fikk i 2002 EDVARD-prisen for verket Tors Hammer, en stort anlagt symfonisk reise tilbake til norrøn mytologi for orkester, kor og solister. Prosjektet er et samarbeid mellom et profesjonelt orkester og en kulturskole.
I 2000, som en del av Norsk kulturråds markering av tusenårsskiftet, var det urpremiere på hans opera HjerterDame til Ringve med libretto av Cecilie Løveid og med Randi Stene i hovedrollen som Victoria Bachke. Av større verker de siste årene må nevnes operaen Madonna Furiosa som hadde premiere i Nidarosdomen under Olavsfestdagene i 2005. Den var senere samme år i Sverige (Gotland) i konsertversjon og på Island og Grønland senhøsten 2006 i ny oppsetting og i samarbeid med kunstnere fra Island med libretto av Tale Næss. Fortellingen setter søkelyset på forskjellen mellom den rike og fattige verden.
Han har også de siste årene komponert mye for barn og ungdom. Både små og store ting. Mononese er laget for en hel kulturskole og er et helaftens verk med tema omkring viktigheten av et kunst og kulturtilbud for ungdom. Det er for stort orkester, dans, sang og forteller, foruten store muligheter for scenografi og lys. Tekst av Lasse Fjørtoft.
Palmar Johansen var i perioden 2004-06 huskomponist ved Kristiansand Blåseensemble. Han avsluttet sin periode der med operaen Dustefjerten – et samarbeidsprosjekt mellom Kristiansand Symfoniorkester og Opera Sør. Libretto er skrevet av Rune Belsvik. I denne perioden ble også Odins Øye og Tuba Concerto urfremført. (Tilegnet Øystein Baadsvik).
AS Røverkjøp er et melodrama for blåseensemble og skuespiller. Det er en barne- og familieforestilling med tekst av krimforfatter Fredrik Skagen. – som et radiohørespill i konsertsalen. Minken Fosheim og Øyvind Brandtzæg er blant skuespillerne som har gitt liv til den spennende fortellingen. Han har laget musikk til flere faste utstillinger – blant andre Vitenskapsmuseets middelalderutstilling og utstillingen med Riksregaliene i Erkebispegården (Nidarosdomen).
Den Unge Pilegrim ble komponert til Olavsfestdagenes åpningskonsert i anledning 50-årsjubileet i 2012. Libretto av Terje Nordby. Solistene Eir Inderhaug, Marianne Beate Kielland og Mads Wighus representerte henholdsvis kristendommen, jødedommen og islam. Verket er for 3 solister, kor, dans og stort orkester.
Drømmen og Ilden ble urfremført under Trondheim kammermusikkfestival i 2010. Det er et stort scenisk verk med tema Afrika. Med utgangspunkt i et omfattende samarbeid mellom Norsk Kulturskoleråd og det sørlige Afrika laget komponisten en forestilling basert på erfaringer fra dette arbeidet. Det hele var produsert av Trondheim Kulturskole og Trondheim Kammermusikkfestival og urfremført i Olavshallen.
I februar 2010 hadde operaen Med Kniven på Strupen premiere ved Operafestuken i Kristiansund. Librettoen av Vigdis Hjorth. Med Kniven på Strupen hadde gjesteoppsetning ved Den Norske Opera i vårsesongen 2011. Regi Ronald Rørvik, Kjell Seim musikalsk leder.
Blant Palmar Johansens seneste prosjekter kan nevnes Into Whiteness, Lost Memory og My running rat - et art-science prosjekt produsert sammen med nobelprisvinner May-Britt Moser, Trondheimsolistene og filmskaper Johan-Magnus Elvemo. Palmar Johansen har fått tilgang til Kavliinstituttets seneste forskning innen blant annet tap av hukommelse. Opptak av signaler hentet fra hjernen til rotter og mus er transkribert og tatt inn i en kunstnerisk bearbeidelse. Forestillingen har besøkt Chicago, Cuba, Oslo og Into Whiteness hadde premiere under Stephen Hawking Medal Ceremony på Starmus-festivalen i Trondheim i 2017.
Rawhi Fattuh
Rawhi Fattuh (arabisk: ) (født i 1949 i Barqa, Gaza) er en palestinsk politiker som var formann i Palestinas lovgivende forsamling. Han var også interimspresident i den palestinske selvstyremyndigheten etter dødsfallet til Yasir Arafat den 11. november 2004, frem til 15. januar 2005. Han skulle holde denne posten i 60 dager, ifølge palestinsk lov, frem til et nytt valg ble avholdt. Valget ble avholdt og vunnet av Mahmoud Abbas, som trådte inn i stillingen den 15. januar 2005.
DJ Ötzi
Han er en av de mestselgende artister innen den tyskspråklige verden, med over 16 millionen solgte CD-er.
Diskografi
Album
Tillman County
Tillman County er et fylke i den amerikanske delstaten Oklahoma. Det ligger sørvest i staten og det grenser mot Kiowa County i nord, Comanche County i nordøst, Cotton County i øst og mot Jackson County i nordvest. Det har også grense mot delstaten Texas i sør og vest.
DJ Ötzi
Diskografi
Singler (topp 5 hits i Østerrike)
Tillman County
Tillman Countys totale areal er 2 277 km² hvorav 19 km² er vann. I 2000 hadde fylket 9 287 innbyggere og administrasjonssenteret ligger i byen Frederick som også er fylkets største by.
Iapetushavet
Iapetushavet var et hav som eksisterte i de neoproterozoikiske og paleozoiske epoker av den geologiske tidsskala (for 600 til 400 millioner år siden). Iapetushavet lå på den sørlige halvkule, mellom paleokontinentene Laurentia, Baltika og Avalonia. Havet forsvant med de kaledonske, takoniske og akadiske fjellkjedefoldinger, da disse tre kontinentene sammen dannet et stort landareal kalt Laurussia.
Ettersom Iapetushavet omtrentlig ligger mellom de kontinentale massene som på et mye senere tidspunkt skulle danne de motsatte breddene av Atlanterhavet, kan det ses på som en slags forløper til Atlanterhavet. Iapetushavet ble derfor oppkalt etter titanen Iapetus, som i gresk mytologi var far til Atlas.
Forskning historie
Ved starten av det 20. århundre la den amerikanske paleontologen Charles Walcott merke til forskjeller i bunnlevende trilobitter i tidlig paleozoikum, mellom de fra Laurentia (slike som olivellidae, den såkalte «pacifikanske fauna»), som finnes i Skottland og vestlige Newfoundland og de fra Baltika (for eksempel paradoxididae, ofte kalt den «atlantiske fauna»), som finnes i de sørlige delene av De britiske øyer og østlige Newfoundland. Geologene på begynnelsen av 1900-tallet antok at et stort trau, en såkalt geosynklinal, hadde eksistert mellom Skottland og England på begynnelsen av paleozoikum, og holdt begge sider atskilt fra hverandre.
Med utviklingen av platetektonikk på 1960-tallet konkluderte geologer som Arthur Holmes og John Tuzo Wilson at Atlanterhavet må ha hatt en forløper før Pangea-epoken. Wilson la også merke til at Atlanterhavet hadde åpnet seg på omtrent samme sted som forløperen hadde lukket seg. Dette førte ham til hans wilsonsyklus-hypotese.
Paleozoikum
På begynnelsen av paleozoikum dannet Iapetushavet et bredt oseanisk basseng mellom paleokontinentene Laurentia (Skottland, Grønland og Nord-Amerika) i vest og Baltika (Skandinavia og deler av Nordøst-Europa) i øst. Havet var avgrenset i sør av det store paleokontinentet Gondwana (som inneholdt det fremtidige Afrika, Sør-Amerika, sørlige Eurasia, Australia og Antarktis), senere av terraner som brøt av Gondwana, som mikrokontinentet Avalonia (i dag litosfæren som er spredt over det østlige New England, den sørlige delen av Newfoundland, deler av New Brunswick og Nova Scotia, det sørlige Irland, de meste av England og Wales, Nederlandene og nordre del av Tyskland). Sørvest for Iapetus utviklet en vulkansk øybue seg fra tidlig kambrium (540 millioner år siden) og framover. Denne vulkanbuen ble dannet over en subduksjonssone hvor Iapetushavets oseaniske litosfære ble presset sørover under en annen oseanisk litosfære. Fra kambrium (rundt 550 millioner år siden) begynte det vestlige Iapetushavet å bli gradvis smalere på grunn av denne subduksjonen. Det samme skjedde lengre nord og øst, der Avalonia og Baltika begynte å bevege seg mot Laurentia fra ordovicium (488-444 millioner år siden) og fremover.
Den Finnmarkiske fase som er funnet i den nordvestlige delen av Skandinavia (560-480 millioner år gamle) må ha vært forårsaket av utviklingen av en ny subduksjonssone langs den vestlige kanten av Baltika, som var en passiv margin før den tid. Trilobitt-faunaen på kontinentalsokkelen til Baltika og Laurentia er fortsatt svært forskjellige i ordovicium, mens silur-faunaen viser tiltakende blanding av arter fra begge sider, etterhvert som kontinentene beveget seg nærmere hverandre.
I vest ble Iapetushavet lukket med den takoniske orogenese (480-430 millioner år siden), da vulkanøybuen kolliderte med Laurentia. Noen forfattere betrakter også det oseaniske bassenget sør for øybuen som en del av Iapetushavet, denne grenen ble senere lukket gjennom den akadiske orogonese da Avalonia kolliderte med Laurentia. I mellomtiden hadde også de østlige delene også lukket seg: Tornquisthavet mellom Avalonia og Baltika i slutten av ordovicium, og hoveddelen mellom Baltika-Avalonia og Laurentia i den grampianske fase og den skandiske fase av den kaledonske orogenese (440-420 millioner år siden). På slutten av silurtiden (ca. 420 millioner år siden) var Iapetushavet fullstendig forsvunnet og den samlede massen av de tre kontinentene dannet et «nytt» kontinent, kalt Laurussia eller Euramerika, som senere skulle bli den nordlige delen av superkontinentet Pangaea.
Neoproterozoikums opprinnelse
Selv om måten Iapetushavet utviklet seg og forsvant på i paleozoikum er rimelig godt forstått, er det geodynamiske rundt dens opprinnelse mindre klar. I yngre Neoproterozoikum (rundt 800 millioner år siden) dannet Baltika, Laurentia, og kratonene som senere skulle bli Gondwana sammen superkontinentet Rodinia. Den nøyaktige konfigurasjonen som kontinentene ble sammenføyet i er imidlertid ikke klarlagt. Det er imidlertid klart at intrakratoniske bassenger hadde utviklet seg i de nordlige delene av dette superkontinentet i den kryogeniske perioden (850-630 millioner år siden), et første tegn på kontinental oppbrytning (andre deler av Rodinia ble sannsynligvis brutt av enda tidligere).
På mange steder i Skandinavia er basaltiske ganger funnet med en alder på mellom 670 og 650 millioner år. Disse er tolket som bevis på at riftingen som skulle danne Iapetushavet hadde startet før den tid. I Newfoundland og Labrador er også Long Range-gangene antatt å ha blitt dannet under dannelsen av Iapetushavet.
J.K. Rowling
Joanne Rowling (født 31. juli 1965, gift Murray), bedre kjent under pseudonymet J.K. Rowling, også under pseudonymet Robert Galbraith, er en britisk forfatter og skaperen av fantasyserien Harry Potter, som hun fikk ideen til under en togreise fra Manchester til London i 1990. Harry Potter-bøkene har oppnådd stor popularitet og har solgt i mer enn 400 millioner eksemplarer verden over på over 60 forskjellige språk. Bøkene har vunnet flere priser, blitt filmatisert samt danner grunnlag for selvstendige filmer innen samme univers.
Som følge av suksessen til Potter-bøkene gikk Rowling, i løpet av en periode på fem år, fra en tilværelse som trygdet til multimillionær. Da det amerikanske magasinet Forbes presenterte sin seneste liste over dollarmilliardærer i mars 2010, var Rowlings formue estimert til én milliard dollar. Sunday Times Rich List anslo i 2008 Rowlings formue til 560 millioner pund (798 millioner dollar), hvilket gjorde henne til den tolvte rikeste kvinnen i Storbritannia. Forbes rangerte Rowling som den 48. mest innflytelsesrike kjendisen i 2007, og samme år kom hun på delt annenplass i Times′ kåring av årets person. I begrunnelsen ble den sosiale, moralske og politiske inspirasjon hun har gitt sine tilhengere, fremhevet. Rowling støtter veldedige organisasjoner som Comic Relief, One Parent Families, Multiple Sclerosis Society of Great Britain og Children’s High Level Group. J.K. Rowling er offiser av Den britiske imperieordenen. I 2017 ble hun utnevnt til medlem av Order of the Companions of Honour.
Fra 2019 har Rowling kommet med mange uttalelser som har blitt kritisert som hatefulle ytringer mot transpersoner, og hun har blitt omtalt som verdens mest kjente transekskluderende radikalfeminist.
Navn
Enda hun skriver under navnet «J.K. Rowling» (uttales som engelsk rolling), het hun egentlig bare Joanne Rowling da den første Harry Potter-boken ble utgitt. Den ekstra initialen ble lagt til etter forlagets ønske ettersom man fryktet at målgruppen, unge gutter, ikke ønsket å lese en bok skrevet av en kvinnelig forfatter. Rowling valgte da K som sin ekstra initial etter sin bestemor Kathleen Ada Bulgen Rowling. Til daglig kalles hun «Jo», og hun har uttalt at hun bare ble kalt «Joanne» som barn når noen var sinte på henne. Etter at hun giftet seg, har hun iblant brukt navnet Joanne Murray i private sammenhenger. Under høringen i etterkant av telefonavlyttingsskandalen til News International vitnet hun under navnet Joanne Kathleen Rowling, og dette er også navnet som er oppført i personleksikonet Who’s Who.
Biografi
Som barn skrev Rowling ofte fantasyhistorier som hun deretter pleide å lese for søsteren sin. Hun minnes denne perioden slik: «Jeg kan fremdeles huske at jeg fortalte henne en historie hvor hun falt ned i et kaninhull og ble gitt jordbær av kaninfamilien som bodde der. Den første historien jeg skrev ned (da jeg var fem eller seks år gammel), handlet da også om en kanin som het Rabbit. Han fikk meslinger og fikk besøk av vennene sine, inkludert en enorm bie som het Miss Bee.» Som niåring flyttet Rowling til landsbyen Tutshill i Gloucestershire i nærheten av Chepstow i Wales. Da hun var ung tenåring, fikk Rowling en kopi av Jessica Mitfords selvbiografi, Hons and Rebels, av en grandtante. Mitford ble Rowlings heltinne, og hun leste senere alle bøkene hennes.
Hun gikk som tenåring på Wyedean School and College, hvor moren Anne hadde arbeidet som tekniker i realfagsavdelingen. Rowling har sagt at «Hermine [en belest og bedrevitende figur i Potter-bøkene] er løst basert på meg. Hun er en karikatur av meg som elleveåring, noe jeg ikke er spesielt stolt over.» Sean Harris, hennes beste venn de siste årene på videregående, eide en turkis Ford Anglia, og dette skal ha inspirert Rowling til å skrive inn en slik bil i bøkene sine. «Ronny Wiltersen [Harry Potters beste venn] er ikke noen avbildning av Sean, men han er veldig lik ham.» Rowling har uttalt at hennes yndlingsgruppe er The Smiths, mens The Clash var hennes favoritt da hun i en periode var opptatt av punk. Rowling studerte fransk og klassisk ved University of Exeter, hvilket hun beskriver som «et slags sjokk» ettersom hun «hadde forventet å møte mange like folk som tenkte radikale tanker.» Hun har uttalt at hun begynte å trives så snart hun ble venner med «noen likesinnede folk». Etter å ha studert et år i Paris flyttet Rowling til London for å arbeide som forsker og tospråklig sekretær for Amnesty International.
I 1990, mens hun var på en firetimers forsinket togtur fra Manchester til London, dukket ideen om en ung gutt som går på en trollmannsskole, opp «ferdig utformet» i Rowlings hode. Hun har fortalt The Boston Globe at «jeg vet ærlig talt ikke hvor ideen kom fra. Den startet med Harry, og deretter kom bare en rekke figurer og situasjoner strømmende på.» Da hun kom hjem til leiligheten ved Clapham Junction stasjon, begynte hun straks å skrive.
I desember 1990 døde Rowlings mor etter ti års kamp mot multippel sklerose. Rowling har fortalt at hun skrev på Harry Potter da moren døde, men at hun ikke hadde fortalt henne om det. Hun har også sagt at dødsfallet påvirket skrivningen hennes sterkt, og at hun gikk mer i detalj om Harrys tap av foreldrene i den første boken fordi hun visste hvordan det føltes.
Rowling flyttet deretter til Porto i Portugal for å undervise i engelsk som fremmedspråk. Den 16. oktober 1992 giftet hun seg med den portugisiske fjernsynsjournalisten Jorge Arantes. Deres datter Jessica Isabel Rowling Arantes (oppkalt etter Jessica Mitford) ble født i Portugal den 27. juli 1993. Rowling og Arantes ble separert i november samme år, og Rowling og datteren flyttet i desember 1993 til Edinburgh i Skottland for å komme nærmere Rowlings søster. I denne perioden ble Rowling diagnostisert med klinisk depresjon og overveide selvmord. Det var følelsen sykdommen gav henne, som gav henne ideen til desperantene, de sjelslukende skapningene som blir introdusert i den tredje Potter-romanen.
Rowling måtte gå på et årelangt kurs for å kunne arbeide som lærer i Skottland. Dette kurset begynte hun på i august 1995 etter å ha fullført sin første roman mens hun var trygdet. Hun skrev på mange kafeer, spesielt Nicolson’s Café, så snart hun klarte å få datteren til å sovne. I et intervju med BBC i 2001 benektet Rowling ryktet som sa at hun skrev på kafeer i nærmiljøet fordi leiligheten manglet oppvarming, og la til: «Jeg er ikke så dum at jeg leier en leilighet uten oppvarming i Edinburgh midtvinters.» I stedet har hun forklart at hun skrev på kafeer fordi det å gå tur var den letteste måten å få babyen til å sovne på.
Karriere
Rowling skrev to romaner for voksne – ingen av disse er publisert eller planlagt publisert – før hun fikk ideen om Harry Potter på vei tilbake til London fra en husjakt i Manchester. Toget var forsinket, og hun hadde fire timer til disposisjon. Ifølge henne selv var allerede en god del av figurene samt mesteparten av plottet for Harry Potter og De vises stein tenkt igjennom i det toget rullet inn på stasjonen. Hun begynte å skrive i lunsjpausene, og fortsatte utrettelig å arbeide med manuskriptet mens hun underviste i engelsk på Encounter English School i Porto i Portugal. Etter et mislykket ekteskap, returnerte hun til Storbritannia med sin datter og fullførte boken i Edinburgh. På denne tiden var hun arbeidsløs og levde utelukkende på sosialhjelp. Boken ble en braksuksess etter først å ha blitt refusert mange ganger. Til nå har alle syv bøkene blitt publisert. Avkastningen fra boksalget, salg av filmrettighetene og en rekke lisensierte spinoff-produkter som spill og leketøy har gjort henne svært rik, og i 2001 kjøpte hun en luksuriøs herskapsbolig fra 1800-tallet ved bredden av elven Tay i Perthshire i Skottland. Her giftet hun seg med Neil Murray 26. desember 2001. De har to barn i tillegg til Rowlings datter Jessica fra et tidligere ekteskap, de heter David og Mackenzie.
Harry Potter-serien består av syv bind, noe som tilsvarer antall skoleår hovedpersonen Harry Potter skulle tilbringe som elev på Galtvort høyere skole for hekseri og trolldom. I slutten av sjette bok beslutter Harry seg likevel for å avslutte skolegangen, og den syvende boken foregår ikke på Galtvort. Den femte boken, med tittelen Harry Potter og Føniksordenen, ble forsinket grunnet et plagieringssøksmål mot henne fra en konkurrerende forfatter, Nancy Stouffer. Etter en mindre pause midt i skriveprosessen ble den femte boken i serien offentliggjort 21. juni 2003.
Hun ble i 2010 den første til å motta den nyopprettede H.C. Andersens litteraturpris.
Uttalelser om transpersoner
Fra 2019 har Rowling kommet med uttalelser om transpersoner som har blitt kritisert for å være transfobiske og hatefulle, og hun er blant annet blitt utsatt for en rekke boikottaksjoner. Blant annet har hovedrolleinnehaverne i Harry Potter-filmene Daniel Radcliffe, Emma Watson og Rupert Grint distansert seg fra Rowling og kritisert henne for uttalelser om transpersoner. Rowlings bok Troubled Blood har blitt kritisert for å ha et transfobisk tema. Flere biblioteker og bokhandler har fjernet Rowlings bøker eller problematisert bibliotekenes rolle i tilgjengeliggjøringen av hennes verk i lys av det enkelte har påstått hatefulle ytringer mot transpersoner. Rowlings uttalelser om transpersoner av enkelte blitt beskyldt for å være såkalt «transekskluderende radikalfeminisme». I 2021 ble Rowlings navn fjernet fra en skole etter krav fra elevene, som mente hun symboliserte intoleranse. I 2021 utgav International Lesbian, Gay, Bisexual, Trans and Intersex Association en rapport som uttalte at Rowling har påført LHBT-rettigheter «stor skade» i Storbritannia.
Harstad Boligbyggelag
Harstad Boligbyggelag ble startet 4. mars 1946 og opererer Harstad i Troms.
Harstad Boligbyggelag er en del av Norske Boligbyggelags Landsforbund (NBBL).
Durham (grevskap)
Durham er formelt et seremonielt grevskap i det nordøstlige England. Administrasjonssenteret er byen Durham, en katedralby, men den største bosetningen er i byen Darlington. Grevskapet har store kontraster, fra tynt befolkede daler og heier i innlandet til urbaniserte områder nærmere kysten, som tidligere var dominert av gruveindustri. Durham grenser mot Tyne and Wear, Northumberland, Cumbria og North Yorkshire.
Navnet
Navneformen County Durham er unikt for et engelsk grevskap. Flere er oppkalt etter en viktig by, men man ville da forventet formen Durhamshire (fra angelsaksisk scire, «område»). Årsaken er at det ble styrt som et palatinatsgrevskap av biskopen av Durham bispedømme; det er fortsatt offisielt regnet som et palatinatsgrevskap, selv om dette ikke lenger har praktisk betydning. Han hadde også makt utenfor dette området, og man valgte å kalle det grevskapet Durham (County Durham). Formen «County X» er heller ikke brukt ellers i England, men er det vanlige mønsteret i Irland, uten at det er noen sammenheng her.
Geografi
Durham grenser mot vannskillet i Penninene i vest, elven Tees i sør, Nordsjøen i øst og elvene Tyne og Derwent i nord. Dette er omtrentlige grenser, da grevskapet kan defineres på tre måter: Som tradisjonelt grevskap, seremonielt grevskap eller administrativt grevskap.
Seremonielt grevskap
Durhams grevskapsråd ble opprettet i 1888, i forbindelse med reformen av lokaladministrasjonene. Dette hadde ansvar for området som utgjør det seremonielle grevskapet. I 1974 ble Sunderland, South Tyneside og Gateshead overført til Tyne and Wear, mens Stockton-on-Tees og Hartlepool ble overført til Cleveland. De to sistnevnte har siden blitt enhetlige myndigheter. Samtidig ble Startforth overført til Durham.
Administrativt grevskap
Det administrative grevskapet omfatter det seremonielle unntatt de tre enhetlige myndighetene Hartlepool, Darlington og Stockton-on-Tees.
Befolkning
Folketelling av 2011 har beregnet at grevskapet Durham hadde en befolkning på 513 000 innbyggere, noe som betyr at befolkningen i grevskapet har økt med 3,9 % i de siste 10 år.
Paul Feyerabend
Paul Karl Feyerabend (født 13. januar 1924, død 11. februar 1994) var en østerrikskfødt vitenskapsfilosof som bodde i England, USA, Italia, New Zealand og til slutt Sveits.
Feyerabend kritiserte både positivismen og Karl Poppers kritiske rasjonalisme. Han avviste forsøket på å skille mellom vitenskap og ikke-vitenskap (det såkalte demarkasjonskriteriet): det finnes ingen spesielle kriterier for hva som er vitenskap, mente han, siden forskere betjener seg av forskjellige grunnleggende vitenskapelighetsdefinisjoner i de forskjellige vitenskapene.
Feyerabends eklektisisme i vitenskapsteori, med de åpninger han der gir mot den sosiale verkligheten, plasserer ham metodologisk sett nær Thomas Kuhn.
Hans mest kjente verk er Against Method (1975) og Farewell to Reason (1987).
Tao Zhu
Tao Zhu (kinesisk; 陶铸, pinyin: Táo Zhù, født 16. januar 1908 i Qiyang i Hunan i Kina, død 30. november 1969) var kinesisk kommunistisk politiker og var medlem av det kinesiske kommunistpartis politbyrås åttende stående komité.
Zhu var sekretær for provinsialkomiteen for Guangdong og kommandant for militærregionen Guangzhou. Deretter ble han førstesekretær for den sentral-sørlige region. I 1965 ble han kalt til Beijing for å overta etter Lu Dingyi som direktør for det sentrale propagandadepartement. Han var statsrådets visestatsminister og sekretær for kommunistpartiets sentralsekretariat, så vel som en rådgiver for den sentrale kulturrevolusjonære gruppe.
I august 1966 ble han medlem av Politbyråets stående komite, men ble utrensket under kulturrevolusjonen i 1967. Han døde mans han satt i husarrest i 1969.
Han ble posthumt rehabilitert i 1978 og ble da fremhevet som en mann av høy integritet.
Jackson County (Oklahoma)
Jackson Countys totale areal er 2 083 km² hvorav 4 km² er vann. I 2000 hadde fylket 28 439 innbyggere og administrasjonssenteret ligger i byen Altus som også er fylkets største by.
Majavatnaffæren
Majavatn-affæren også kalt Majavasstragedien var en hendelse i Norge under andre verdenskrig.
Motstandsarbeidet mot den tyske okkupasjonsmakten var omfattende i enkelte deler av Helgeland. Kaptein Birger E. Sjøberg (eg. Nils Berdahl) fikk i oppdrag av sin overordnede, kaptein Martin Linge, å organisere og utruste en ekspedisjon til Helgeland. Formålet med denne ekspedisjonen var å åpne kontakt med motstandsgrupper i distriktet og skaffe våpen og utstyr som gruppene måtte mangle, som en del av Operasjon Jupiter. Store mengder våpen og annet utstyr til motstandskampen ble brakt med båt fra Storbritannia av blant annet Shetlands-Larsen. Disse ble fraktet over fjellene fra Helgelandskysten til Grane og Vefsn.
I 1942 kom tyske Gestapo på sporet av motstandsbevegelsen, og det hele kulminerte om høsten samme år. Trefninger ved Tangen gård på Majavatn høsten 1942, bedre kjent under navnet Majavatn-affæren, resulterte i en lokal opprulling med resultat at 24 menn fra Grane, Vefsn, Vevelstad og Trondheimsområdet ble henrettet i Falstad leir 8. og 9. oktober 1942 etter summariske rettssaker.
Itaguaí
Itaguaí er en by og kommune i delstaten Rio de Janeiro i sørøstregionen av Brasil. Byen ble grunnlagt i 1688. Kommunen har en befolkning på 93 662 (2005) og dekker et areal på 272 km². Kommunen grenser til nabokommunene Mangaratiba, Paracambi, Piraí, Rio Claro, Rio de Janeiro og Seropédica.
Avatar (andre betydninger)
Avatar kan sikte til:
Ouro Verde do Oeste
Ouro Verde do Oeste er en kommune i delstaten Paraná i sørregionen av Brasil.
Grunnkretser i Aurland kommune
Grunnkretser i Aurland kommune er delområder og grunnkretser som seksjonerer Aurland kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Ludvig Daae (1829–1893)
Ludvig Daae (født 24. april 1829 på Solnør i Skodje, død 1. mai 1893 i Kristiansand) var en norsk jurist, embetsmann, stortingsrepresentant og minister.
Familie
Han var sønn av kaptein Ludvig Daae (1792–1879) og Barbara Henrike Wind (1800–1860). Moren Barbara ble foreldreløs og vokste opp i Molde hos sin tante Anna Cecilie og hennes mann Frederik Motzfeldt. Senere flyttet Barbara til tanten Jacobine Caroline og hennes mann Andreas Landmark i Brandal på Hareid. Ludvig skrev selv at han ved dette ekteskapet (med Barbara) ble en meget velstående mann. Faren Ludvig var ordfører i Skodje.
Faren hadde i 1820 kjøpt gården Solnør i Skodje, som ble et samlingssted på Sunnmøre (Ålesund var på den tiden ikke by). Farfaren var presten Johan Christopher Haar Daae, og han var dermed søskenbarn av Henrik Ibsens kone Suzannah Ibsen. Han gikk på Molde skole fra 1843. I likhet med Henrik Ibsen studerte han ved Heltbergs studentfabrikk. Ibsen besøkte Daae etter opphold på Hellesylt der Ibsen trolig fant inspirasjon til Brand. På Hellesylt møtte Ibsen presten Barman som også var en bekjent av Daae, muligens fra Heltberg - «vi havde begge gjennemgaat Heltbergs studenterfabrikk». Broren Henrik Wind Daae (f. 1831) ble også undervist av Ivar Aasen og gikk også på Heltbergs studentfabrikk. Gården Solnør kan ha vært en av flere inspirasjoner til Ibsens Rosmersholm. Hans søster Margrete giftet seg med Peter Gustav Zwilgmeyer.
Han var gift med Anna Christine Schavland (1836–1904), datter av presten Aage Schavland og søster av litteraturhistoriker Olaf Skavlan og presten Sigvald Skavlan. Han lærte latin under et opphold hos Schavland på Stranda.
På grunn av det store antallet «Ludvig Daae» på den tiden gikk han under tilnavnet «Medalje-Daae». Hans datter Barbara Wind Daae (født 1859) giftet seg med jurist og embetsmann Niels Giertsen Rogstad. Sønnen Ludvig Daae (1866-1925) var distriktslege og ordfører i Meløy.
Utdanning
Han etterlot seg en boksamling på 18.000 bind. Andre kilder oppgir boksamlingen til 10.000 bind, noe som på den tiden skal ha vært en av de største private.
Embetsmannskarriere og lokalpolitisk virksomhet
I 1856 tok han autorisasjon som overrettssakfører og slo seg til på farsgården. Han ble gift 22. juli 1858 med Anne Kristine Skavlan (f. 1836).
4. oktober 1869 ble han utnevnt til fogd i Sunnmøre fogderi, og 13. september 1876 til sorenskriver i Nordre Sunnmøre. Straks etter at han flyttet til Solnør, ble han 1856 ordfører i Skodje formannskap og som sådan medlem i Romsdals amtsformannskap, hvor han i flere år arbeidet som formann i veikomiteen og som medlem av flere spesielle komiteer. Dessuten var han i lengre tid overformynder og forlikskommissær i hjembygden.
Han var tollkasserer i Kristiansand fra 1889 til han døde.
Stortingskarriere
Han var utsending ved åpningen av Göta kanal i 1862 og kroningen i Trondheim i 1873.
Armédepartementet
Da regjeringen Sverdrup ble dannet 26. juni 1884, ble Daae utnevnt til sjef for Armédepartementet. Denne stillingen fratrådte han 30. april 1885, hvorpå han igjen bosatte seg på Solnør. Etter grunnlovsbestemmelsen av 1. juli 1884 ble han deretter kåret til representant på Stortinget 1886–88 for bykretsen Ålesund og Molde.
Canada under Paralympiske vinterleker 2010
Canada var for første gang arrangørland for paralympiske leker, som vertsnasjon for Paralympiske vinterleker 2010.
De stilte med til sammen 46 utøvere. Langrennsløperen Brian McKeever var opprinnelig tatt ut til både vinter-OL og Paralympics, og ville i så fall blitt den første utøveren noensinne som deltok i både vinter-OL og paralympiske vinterleker. Imidlertid ble han tatt ut av OL-laget bare to dager før OL startet, dermed ble ikke denne rekorden satt. Han deltok likevel i de paralympiske lekene, i langrenn og skiskyting.
30px|Kjelkehockey Kjelkehockey
Det canadiske laget kvalifiserte seg til Paralympics 2010 ved å vinne bronsemedaljer under VM i kjelkehockey 2009.
Johan Oscar Smiths etterlatte brev
Johan Oscar Smiths etterlatte brev er en samling av brev skrevet av Johan Oscar Smith. Boka ble utgitt på Stiftelsen Skjulte Skatters Forlag i 1949. Flesteparten av de 280 brevene er skrevet til J.O.Smiths bror Aksel Smith eller hans medarbeider Elias Aslaksen. Boka er en sentral publikasjon i Brunstad Christian Church.
Boka er oversatt til engelsk, og gjenutgitt i flere utgaver, sist i 2011; ISBN 978-82-8253-085-9.
Rio Claro (São Paulo)
Rio Claro er en kommune i delstaten São Paulo i sørøstregionen av Brasil.
England
England (på engelsk uttalt ) (angelsaksisk: Englaland, mellomengelsk: Engelond) er det største og mest folkerike konstituerende landet i det forente kongeriket Storbritannia og Nord-Irland. Landets innbyggere utgjør mer enn 84 % av den totale befolkningen i Storbritannia, mens Englands fastland utgjør det meste av de sørlige to tredjedelene av øya Storbritannia og deler landegrenser med Skottland i nord og Wales i vest. Irskesjøen ligger nordvest for England, Det keltiske havet ligger i sørvest. England er adskilt fra det kontinentale Europa med Nordsjøen i øst og Den engelske kanal i sør. Landet har dessuten over 100 små øyer som Scillyøyene helt i sørenden og Isle of Wight mot kanalen.
Det området som nå kalles England ble først bosatt av moderne mennesker i løpet av sen steinalder. Det har sin navn fra anglerne, en av de germanske stammene som bosatte seg i dette området i løpet av 400- og 500-tallet. England ble en forent stat på 900-tallet, og siden oppdagelsestiden, som begynte på 1400-tallet, har landet hatt en betydelig kulturell, politisk og juridisk innvirkning på resten av verden. Engelsk språk, den anglikanske kirke og engelsk lov – grunnlaget for systemet med common law (engelsk: «felles lov») for mange andre land rundt om i verden – ble utviklet i England, og landets parlamentariske system for regjering og myndighet har blitt adoptert eller tilpasset av andre nasjoner. Den industrielle revolusjon begynte i 1700-tallets England, og omformet dets samfunn til verdens første industrialiserte land.
Kongeriket England — som etter 1535 også omfatter Wales — opphørte å eksistere som en adskilt og selvstendig stat den 1. mai 1707 da unionsloven ble vedtatt og som medførte en politisk union med kongeriket Skottland som dannet kongeriket Storbritannia. I 1801 ble Storbritannia forent med kongeriket Irland ved en ny unionslov, og førte til opprettelsen av Det forente kongerike Storbritannia og Irland. I 1922 førte Den irske fristaten til at Irland gikk ut av kongeriket og det gjenværende ble omdøpt til Det forente kongerike av Storbritannia og Nord-Irland, vanligvis omtalt som United Kingdom, forkortet til UK.
Etymologi og bruk
England har fått sitt navn etter anglerne, den største av de germanske stammene som bosatte seg i England på 400- og 500-tallet. Anglerne har antagelig navn etter halvøya Angeln, som i dag er Danmark og Nord-Tyskland. (Den videre etymologien til stammens navn er fortsatt usikker, selv om en populær teori sier at man ikke trenger å lete lengre enn til selve ordet angle, og refererer da til en fiskekrokformet region i Holstein.
Den gammelengelske (angelsaksiske) betegnelsen var Engla land, bokstavelig «landet til anglerne», benyttet samtidig med Angelcynn, «det engelske folk», som blant annet viser at angelsakserne tenkte mer på stammer og folk enn på sted. Ved sen angelsaksisk tid hadde begge ord kommet til å bli benyttet i en klar betydning av sted, ikke et folk. Det var faktisk en danske, Knut den mektige, som var den første som kalte seg for «konge av England». Hvordan og hvorfor en betegnelse for en germansk stamme som var mindre betydningsfull enn andre, slik som sakserne, kom til å betegne hele landet er ikke kjent. Det kan synes som om det ble en skikk å kalle germanske folk i Britannia for Angli Saxones for å skille dem fra de kontinentale saksere (Eald-Seaxe) i Gamle Sachsen mellom elvene Weser og Eider i nordlige Tyskland. Blant keltisktalende folkene ble alle de germanske folkene uansett stamme kalt for «saksere», noe de fortsatt gjør, som på moderne skotsk, hvor englender omtales som en «sassenach», og «Sasunn» for hele England, og samme begrep benyttes i Irland. Tilsvarende var det walisiske navnet for engelsk språk «Saesneg». Det var større grunn til at England skulle ha blitt hetende «Sakseland», men det skjedde ikke.
Den mest plausible årsaken er kulturell. Etter at de ulike germanske stammene hadde akseptert kristendommen ble de forstått av kirkehistorikeren Beda i Northumbria at de alle delte en felles enhet innen den vestlige kirke og ettersom Northumbria hadde blitt bosatt av anglere framfor saksere, kalte Beda sin kirkehistorie Historia ecclesiastica gentis Anglorum, det vil si Anglernes kirkes historie og refererte til folket som anglere, Angli på latin, og ikke som saksere, uten tvil spilte bevisst på likheten med ordet Angli, angeli (engel), et ordspill som Beda selv tilskrev pave Gregor I den store.